**KIRJASTON JA KOULUJEN YHTEISTYÖSUUNNITELMA**

Oulaisten kaupungin koulujen ja kirjaston yhteistyösuunnitelma koskee kaupungin esi- ja peruskouluja sekä lukiota. Suunnitelmassa esitellään erilaisia vaihtoehtoja, joita kirjasto suosittelee opetuksen tueksi. Kaikille oppilaille annetaan mahdol­lisuus yhtenäiseen ja monipuo­li­seen tiedon­hallinta­taitojen oppimiseen sekä kirjalli­suu­den harrastukseen. Tavoitteena on lasten ja nuorten lukemaan innos­taminen ja aktiivisen luku­harrastuksen edistäminen.  Tiedon­hallintataitojen opetuksen lähtö­koh­tana on, että opetus integroitaisiin kouluaineiden opetuk­seen. Yhteistyösuunnitelman toteutuksen myötä kehittyy informaatiolukutaitoinen nuori aikuinen, joka soveltaa löytämäänsä tietoa tarpeen mukaisesti ja tekee perusteltuja johtopäätöksiä. Monipuolinen kaunokirjallisuuden harrastus kehittää nuoressa suvaitsevaisuutta, myötäelämisen taitoa ja ilmaisukykyä.

**Kirjasto-opetuksen kokonaisuus** (koulujen ja kirjaston yhteistyösuunnitelma) toimii ohjeena. Se pyritään toteuttamaan tavoitteellisesti kokonaisuudessaan, mutta kuitenkin kirjaston ja koulujen vaihtelevat toimintamahdollisuudet huomioiden. Yhteistyö­suun­nitelma päivitetään tarpeen mukaan yhteistyössä koulujen ja kirjaston kanssa. Eri luokka-asteiden ja aineenopettajien toivotaan antavan palautetta ja kehitysideoita yhteistyösuunnitelmasta, jotta kirjasto onnistuu synkronoimaan kirjasto-opetuksen koulujen opetussisältöihin. Yhteistyösuunnitelma on sivistyslautakunnan hyväksymä, kaikille kouluille yhteinen, ja se helpottaa nivelvaiheissa: opettaja tietää uusista oppilaistaan, mitä heidän pitäisi jo hallita kirjastoon liittyvistä taidoista.

**Opettajat voivat seurata yhteistyösuunnitelmasta, mitä kirjasto tarjoaa kullekin vuosiluokalle.** Opettaja voi pyytää oppilailleen muun muassa kirjastonkäytön ohjausta, tiedonhaun opetusta tai kirjavinkkauksia tai tehdä kirjastovierailuja oppilaiden kanssa arkipäivisin.

Kirjasto pyrkii vuosittain kutsumaan ja järjestämään vähintään seuraavien kohderyhmien vierailut kirjastoon:

* 1.-luokkalaisia innostetaan käyttämään kirjastoa
* luokka-asteiden 2 ja 7 oppilaat osallistuvat kirjavinkkaukseen
* 5.-luokkalaiset osallistuvat verkkokirjaston käytönopetukseen
* 7.-luokkalaiset opastetaan käyttämään sähköistä kirjastokorttia
* 8.-luokkalaiset tutustuvat kirjastoalaan ja genrekirjallisuuteen
* 9.-luokkalaisille esitellään kirjaston tarjoamia palveluja jatko-opintojen tueksi
* lukion I-vuosiluokkalaiset osallistuvat tiedonhankinnan opastukseen

Vierailuaikoja voi pyytää etukäteen (huomioithan että henkilökunta tarvitsee valmistautumisaikaa) puhelimitse tai sähköpostilla:

044 4793245 (asiakaspalvelu)

[kirjastotiedotus@oulainen.fi](mailto:kirjastotiedotus@oulainen.fi) tai [kirjasto@oulainen.fi](mailto:kirjasto@oulainen.fi)

**OULAISTEN KAUPUNGINKIRJASTON LUKUVUOSISUUNNITELMA**

Kirjaston ja koulujen yhteistyösuunnitelmassa on aikataulutettu vuosiluokkakohtaisesti sopivat  
kirjasto-opetuksen sisällöt leikki-ikäisestä lapsesta lähdekriittiseen lukiolaiseen (OPS 2016).  
Lukuvuosisuunnitelman päivitykset julkaistaan osoitteessa<https://www.oulainen.fi/lapsille-ja-nuorille>

**SYYSLUKUKAUSI**

|  |  |  |
| --- | --- | --- |
| Tapahtumien sisältö | kohderyhmä | vastuuvetäjä |
| *Kirjasto-opetus*: omatoimiseksi asiakkaaksi kirjastoon, tutustuminen, kirjastokortit, lainaus- ja palautusautomaattien käytönopastus | 1 lk | Saija |
| *Lukemaan innostaminen:* kirjavinkkaus, alakoulun kirjallisuusdiplomin esittely, lainaus- ja palautusautomaattien käytönopastus | 2 lk | Saija |
| *Lukemaan innostaminen*: kirjavinkkaus (kirjallisuusdiplomi ja Kirja kantaa -sivusto tutuksi: Kirja kantaa -sivuston <https://www.kirjakantaa.fi/> sisällöntuotanto myöhäissyksyllä tai alkukeväällä) | 7 lk | Ulla-Mari Saija |
| *Kirjasto-opetus:* 7.-luokkalaiset verkkokirjaston asiakkaiksi, sähköisen kirjastokortin käyttöönotto (PIN-koodin eli salasanan käyttö) <https://joki.finna.fi> | 7 lk | Anu |
| *Kirjasto-opetus*:  tekijänoikeudet, sitaattioikeus ja lähteiden käyttö | lukion 1 lk | Inga |
| *4.-luokkalaiset lukuharrastuksen esikuvina:* neljäsluokkalaiset lukevat satuja 2–6-vuotiaille kirjastossa sadun päivänä 18.10. (vaihtoehtoinen tapahtuma kevätlukukaudella lukuviikolla) | 4 lk | Ulla-Mari |

\*

|  |  |
| --- | --- |
| *Kirjasto-opetus*: tiedonhankinnan ohjaus esitelmää tai tutkielmaa varten missä tahansa oppiaineessa  *Lukemaan innostaminen*:  kirjavinkkauksia (esimerkiksi teemoittain tai opettajan toiveiden mukaan), lukupaketteja luokkiin oppilaiden ja opettajien toiveiden mukaan | tarpeen mukaan ja resurssit huomioiden |

|  |  |
| --- | --- |
| **Väriselite** = pyritään järjestämään kaikille rinnakkaisluokille | *luokkataso* |

**KEVÄTLUKUKAUSI**

|  |  |  |
| --- | --- | --- |
| Tapahtumien sisältö | kohderyhmä | vastuuvetäjä |
| *Kirjasto-opetus:* kirjastopalvelut jatko-opintojen tukena ja kirjaston sähköisten palvelujen käyttö | 9 lk | Anu |
| *Kirjasto-opetus:*  tutustuminen kirjastoalaan, kirjastopalveluiden merkitys ja työntekijöiden työnkuvat (oppilaanohjauksen tunnilla) | 8 lk | Inga |
| *Lukemaan innostaminen:*  kirjallisuuden genret tutuksi (90 min) | 8 lk | Saija |
| *Kirjasto-opetus:* 11-vuotiaat verkkokirjaston asiakkaiksi, tiedonhaun opastus (PIN-koodin eli salasanan käyttö) <https://joki.finna.fi> | 5 lk | Anu |
| *Kirjasto-opetus:*  12-vuotiaat verkkokirjaston asiakkaiksi (PIN-koodin eli salasanan käyttö) <https://joki.finna.fi> | 6 lk | Anu |
| *4.-luokkalaiset lukuharrastuksen esikuvina:* neljäsluokkalaiset lukevat satuja 2–6-vuotiaille kirjastossa lukuviikolla (vaihtoehtoinen tapahtuma syyslukukaudella sadunpäivän aikaan) | 4 lk | Ulla-Mari |
| *Kirjasto-opetus:*  verkkokirjaston alkeet ja tiedonhaun ohjaus <https://joki.finna.fi> | 3 lk | Saija |
| *Kirjasto-opetus*: Kirjasto tutuksi -esitys opettaa esikoululaisen kirjaston käyttäjäksi leikin keinoin | 0 lk | Ulla-Mari Saija |

\*

|  |  |
| --- | --- |
| *Kirjasto-opetus*: tiedonhankinnan ohjaus esitelmää tai tutkielmaa varten missä tahansa oppiaineessa *Lukemaan innostaminen*:  kirjavinkkauksia (esimerkiksi teemoittain tai opettajan toiveiden mukaan), lukupaketteja luokkiin oppilaiden ja opettajien toiveiden mukaan | tarpeen mukaan ja resurssit huomioiden |

|  |  |
| --- | --- |
| **Väriselite =** pyritään järjestämään kaikille rinnakkaisluokille | *luokkataso* |

**SYYSLUKUKAUSI  
kirjaston kutsumat kohderyhmät ja tavoitteet**

**1.LUOKKA**  
- tutustutaan kirjastoon paikkana ja esitellään kirjastossa asioimisen perusasiat   
- opastetaan käyttäytymään kirjastossa ja huolehtimaan lainatusta aineistosta  
- lainaus- ja palautusautomaattien käytönopastus  
- oppilaat saavat vanhempiensa luvalla **kirjastokortin**, jonka vastuulliseen käyttöön heidät opastetaan  
- tutustutaan kirjaston lastenosastoon ja siellä olevaan aineistoon (tavutetut kirjat, helppolukuiset kirjat, kuvakirjat, sadut, tietokirjat)  
- Jos jää aikaa: tutustutaan henkilökunnan työtehtäviin (mitä kirjaston työntekijät tekevät kirjastossa)

**2.LUOKKA**  
- esitellään **kirjallisuusdiplomiin** liittyvät käytännöt  
- kirjaston henkilökunta vinkkaa oppilaiden lukutasoon sopivaa kirjallisuutta

**7. LUOKKA**  
- sähköisen kirjastokortin käyttöönotto (mobiilikirjastokortti)  
- kirjavinkkaus  
- tutustutaan yläkoulun kirjallisuusdiplomiin  
- esitellään [Kirja kantaa](https://kirjakantaa.fi) -sivusto ja sen sisällöntuotantoa (lukudiplomitehtävänä on muun muassa kirja-arvostelun julkaisu): tutustutaan WordPress-alustaan ja tehdään sivustolle (kirjakantaa.fi) sisällöntuotannonharjoitus jonkun oppiaineen tunnilla syys- tai kevätlukukaudella (harjoittelutehtävänä esimerkiksi artikkelin julkaisu)

**LUKION 1. VUOSILUOKKA**- perehdytään tekijän- ja sitaattioikeuksiin sekä lähteiden käyttöön  
- yhteistyö kirjallisuuden harrastuksen ja tuntemuksen osalta

**KEVÄTLUKUKAUSI  
kirjaston kutsumat kohderyhmät ja tavoitteet**

**5.LUOKKA**- tutustutaan verkkokirjaston ([joki.finna.fi](https://joki.finna.fi)) perusasioihin  
- tiedonhaun opastus: miten ja mistä etsin tietoa sekä miten suhtaudun tai arvotan löydettyä tietoa (tiedonhaun esittelyssä voidaan esimerkkinä käyttää oppilaita kiinnostavaa aineistoa tai opettaja voi jo koulussa antaa tiedonhakuun liittyviä tehtäviä esimerkiksi jostakin koulussa käsiteltävästä asiasta)  
- harjoitellaan verkkokirjaston käyttöä:  
 \* kirjailijan, kirjan nimen ja asiasanan tasolla  
 \* aineiston saatavuustietojen löytäminen asiakaspäätteeltä ja löytyneiden tietojen ymmärtäminen   
- tutustuminen eri tekstityyppeihin ?  
- kirjastomme on perinteisesti antanut vain kirjaston omien sähköisten palvelujen käyttäjäkoulutusta, mutta nyt yleisen lähdekriittisyyden lisääntyessä myös *vapaa internet* -tiedonhaku on otettu mukaan opetukseen (Google)

**8. LUOKKA**  
- tutustutaan genrekirjallisuuteen videon ja kirjavinkkauksen avulla  
- oppilaalle tulevat tutuksi rikoskirjallisuus, fantasiakirjallisuus, kauhukirjallisuus, romantiikka ja tieteiskirjallisuus sekä aineiston jaottelu sisältönsä mukaan hyllyihin ja osastoihin

- esitellään kirjastoalaa, kirjastolaki ja työntekijöiden työnkuvat  
- kirjasto tulee tutuksi työpaikkana

**9. LUOKKA**   
- esitellään uudet käyttöoikeudet ja vastuut kirjastopalveluissa  
- kerrotaan alueemme kirjastoverkosta (JOKI-kirjastot, seutulainaus sekä kaukopalvelu)  
- esitellään tiedonhaun lähteitä ja kerrataan verkkokirjaston käytännöt ([joki.finna.fi](https://joki.finna.fi))  
- tiedonhaun opastus ja harjoittelu  
- kirjastossa annetun tiedonhaunopetuksen hyödyntäminen jossain oppiaineessa, esimerkiksi valinnaisaineiden oppitunneilla (esimerkiksi kotitalouden opiskelussa oppiaineeseen sisältyy tutkielman teko kansainvälisestä ruoka- ja keittiökulttuurista)